29/07/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 21 de xullo de 2020 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no Concello de Melide (Núm. expte: IN407A 2020/107-1)

Visto o expediente para outorgamento de autorización administrativa previa e de construción da instalación eléctrica que a seguir se cita: - Solicitante: Dirección Xeral de Recursos Económicos – SERGAS – Consellería de Sanidade. - Enderezo Social: Edificio Admtvo. San Lázaro, s/n - 15781 Santiago de Compostela. - Título: Proxecto: “Proxecto de LMTS e Centro de transformación prefabricado de 250 kVA´s na Rúa Ourense – Melide (A Coruña)”. - Situación: Rúa Ourense – Melide (A Coruña). Liña de media tensión soterrada de 15 kV, conexión na liña existente LMTS Clara Campoamor-CS Gadis con inicio na cela existente no CS 999999 (IN407A 2016/819-1) e fin en empalmes na arqueta existente no tramo comprendido entre os centros CT 00008 (IN407A 2015/106-1) e CS 99999, con entrada e saída no centro de seccionamento proxectado, condutor RHZ1 2OL 12/20 kV 3x (1x95 mm2), Al, lonxitude 458 m (ida e volta). Centro de seccionamento prefabricado (parte do CT PFU-5/20 da compañía distribuidora) con celas prefabricadas de entrada, saída e derivación con interruptor-seccionador telecontrolado (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 21 de xullo de 2020 O xefe territorial Isidoro Martínez Arca